# **ACORD DE MEDIU**

**Nr.** număr **din 05.08.2016**

**(PROIECT)**

Ca urmare a cererii adresate de **S.C DEMY BROTHERS SRL,** cu sediul în Str. Tudor Vladimirescu, Nr. 38, Bl. G164, Et. III, Ap. 105, Zalău, Judetul Sălaj, înregistrată la APM Salaj cu nr. 6960/04.12.2015, în vederea obținerii acordului de mediu pentru proiect, în urma parcurgerii procedurii de reglementare de către APM Sălaj, în baza:

* **Ordonanței de urgență a Guvernului nr. 195/2005** privind protecția mediului, aprobată cu modificări și completări prin Legea nr. 265/2006, cu modificările și completările și ulterioare;
* **Hotărârii Guvernului** **nr. 38/2015** privind organizarea și funcționarea Ministerului Mediului, Apelor și Pădurilor;
* **Hotărârii Guvernului nr. 1000/2012** privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia;
* **Hotărârii Guvernului nr. 445/2009** privind evaluarea impactului anumitor proiecte publice și private asupra mediului, cu modificările și completările și ulterioare;
* **Ordinul Ministerului Mediului și Pădurilor nr. 135/2010** privind aprobarea metodologiei de aplicare a evaluării impactului asupra mediului pentru proiecte publice și private;
* **Ordinul Ministerului Mediului și Pădurilor nr. 19/2010** pentru aprobarea Ghidului metodologic privind evaluarea adecvată a efectelor potențiale ale planurilor sau proiectelor asupra ariilor naturale protejate de interes comunitar;
* **Ordinului Ministerului Apelor și Protecției Mediului nr. 863/2002** privind aprobarea Ghidurilor metodologice aplicate etapelor procedurii cadru de evaluare a impactului asupra mediului;
* **Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei și faunei sǎlbatice, cu modificǎrile și completǎrile ulterioare, aprobată prin Legea nr. 49/2011,

**se emite:**

**ACORD DE MEDIU**

**pentru proiectul**

**EXPLOATARE AGREGATE MINERALE, PERIMETRUL VEST, ALBIA MINORĂ A RÂULUI SOMEȘ, STAȚIE DE SORTARE, SPĂLARE ȘI CONCASARE AGREGATE MINERALE BĂBENI, COM. BĂBENI, JUD. SĂLAJ**

Suprafaţa perimetrului de exploatare este de 15 000 mp,iar capacitatea de producţie de 4 000 mc excavat geologic/an. Capacitatea de producție programată a stației de prelucrare 50 mc agregate/oră; 400 mc agregate/zi; 100 000 mc agregate/an.

**titular: S.C DEMY BROTHERS SRL**,

**având amplasamentul:** extravilanul com. Băbeni, jud. Sălaj, cf. planurilor de situaţie şi încadrare în zonă, fişei de localizare a perimetrului de exploatare, anexate la documentaţie, certificatului de urbanism nr. 84 din 08.07.2015 emis de Consiliul Judeţean Sălaj,

**în scopul** stabilirii condițiilor și a măsurilor pentru protecția mediului care trebuie respectate pentru realizarea proiectului,

**care prevede:**

# **I. Descrierea proiectului, lucrările prevăzute de proiect, inclusiv instalațiile și echipamentele**

- prin proiect se propune extragerea agregatelor minerale reprezentate de nisip și pietriș, cantonate în albia minoră a râului Someș și prelucrarea acestora în stația de sortare, spălare și concasare agregate minerale.

**1.** Lucrările de exploatare propuse prin proiect se vor desfăşura în perimetrul Băbeni – Vest, situat în albia minoră a râului Someș, ambele maluri, între bornele CSA 136-134, perimetru ce face parte din *Aria Specială de Protecție Avifaunistică – Cursul Mijlociu al Someşului ROSPA0114*, delimitat de următoarele puncte de coordonate STEREO 70:

|  |  |  |  |  |  |
| --- | --- | --- | --- | --- | --- |
| **Nr. pct.** | **Coordonate Stereo 70** | | **Nr.**  **pct.** | **Coordonate Stereo 70** | |
| **X** | **Y** | **X** | **Y** |
|  | 644.922 | 377.454 | **16.** | 645.118 | 378.651 |
|  | 644.906 | 377.513 | **17.** | 645.057 | 378.754 |
|  | 644.906 | 377.576 | **18.** | 645.062 | 378.758 |
|  | 644.934 | 377.686 | **19.** | 645.123 | 378.656 |
|  | 644.966 | 377.755 | **20.** | 645.259 | 378.577 |
|  | 644.979 | 377.771 | **21.** | 645.322 | 378.553 |
|  | 644.950 | 377.855 | **22.** | 645.305 | 378.369 |
|  | 645.040 | 377.961 | **23.** | 645.227 | 378.215 |
|  | 645.084 | 378.017 | **24.** | 645.155 | 378.088 |
|  | 645.140 | 378.085 | **25.** | 644.976 | 377.862 |
|  | 645.219 | 378.223 | **26.** | 644.957 | 377.854 |
|  | 645.296 | 378.364 | **27.** | 644.987 | 377.770 |
|  | 645.313 | 378.490 | **28.** | 644.945 | 377.683 |
|  | 645.316 | 378.547 | **29.** | 644.929 | 377.599 |
|  | 645.258 | 378.573 | **30.** | 644.926 | 377.515 |

Activitatea de exploatare a resurselor de balast din cadrul perimetrului Băbeni – Vest presupune realizarea următoarelor lucrări:

Lucrări de deschidere:

* nu vor fi necesare lucrări de deschidere deoarece accesul la perimetru se va realiza pe un drum de exploatare balastat existent, cu lungimea de 1 km racordat din DN 1H la intrarea în localitatea Băbeni; pe acest drum se va face accesul și în stația de sortare.

Lucrări de pregătire:

* nu sunt necesare deoarece insulele emerse din albia minoră a cursului de apă nu prezintă copertă.

Lucrări de exploatare:

* exploatarea balastrului se va desfășura mecanizat cu ajutorul excavatorului prin aplicarea metodei de exploatare în fâşii direcţionale din aval spre amonte și de la firul apei spre mal cu avansarea frontului perpendicular pe direcția fâșiei. Lăţimea fâşiei de extragere va fi de 4 m, iar adâncimea de exploatare nu va depăși cota nivelului talvegului natural al cursului de apă. Încărcare agregate minerale în autobasculnte și transport la stația de sortare, spălare și concasare.

**2.** Prelucrarea mecanizată a agregatelor de balastieră șe va realiza în stația de sortare, spălare și concasare amplasată în apropierea perimetrului de exploatare pe o suprafață de 16 900 mp, suprafață ce face parte din *Aria Specială de Protecție Avifaunistică – Cursul Mijlociu al Someşului ROSPA0114*, delimitată de următoarele puncte de coordonate STEREO 70:

|  |  |  |
| --- | --- | --- |
| **Nr. pct.** | **Coordonate Stereo 70** | |
| **X** | **Y** |
|  | 645.156 | 377.735 |
|  | 645.181 | 377.828 |
|  | 645.198 | 377.913 |
|  | 645.136 | 377.906 |
|  | 645.101 | 377.865 |
|  | 645.044 | 377.831 |
|  | 645.027 | 377.812 |
|  | 645.004 | 377.778 |

Stația de sortare, concasare și spălare agregate minerale este alcătuită din subansamble demontabile, fiind echipată cu:

* buncăr de alimentare cu grătar separator V=40 mc - 1buc.
* ciur oscilant cu 4 suprafețe de clasare suprafață de 6 mp - 1 buc.
* clasor cu spirală - 1buc.
* benzi transportoare - 7 buc.
* pompă pentru alimentarea cu apă Cris 200 - 1 buc.
* concasor – este montat separat și are utilizare periodică.

Capacitatea de producție programată:

* 50 mc agregate/oră; 400 mc agregate/zi; 100 000 mc agregate/an
* pierderi de prelucrare = 4% - 4 000 mc/an
* produse finite obținute - 96 000 mc sorturi granulometrice
* timp efectiv de lucru = 4 ore/zi; 5 zile/săptămâna; 200 zile/an
* apa prelevată din râul Somes se va utiliza numai în scop tehnologic.

Sorturile granulometrice obținute se vor depozita la sol unde sunt încărcate în mijloace auto și transportate la beneficiari.

**3.** Utilaje: excavator – 1 buc., autobasculante – 2 buc., încărcător frontal – 1 buc.

# **II. Motivele și considerentele care au stat la baza emiterii acordului de mediu**

1. **Modul de încadrare în planul de urbanism și amenajare a teritoriului:**

* Conform certificatului de urbanism nr. 84 din 08.07.2015, emis de Consiliul Judeţean Sălaj, terenul aferent zonei studiate este situat în extravilanul comunei Băbeni. Suprafața de 16 900 mp pe care este amplasată stația de sortare este teren arabil și este proprietatea privată a unor persoane fizice fiind închiriată firmei solicitante. Suprafața perimetrului de exploatare de 15 000 mp, este amplasată în albia minoră a râului Someș și se află în administrarea AN ”Apele Române”.

1. **Motivele/criteriile pe baza cărora s-a ales alternativa de realizare a proiectului, inclusiv tehnologică și de amplasament:**

* Conform raportului privind impactul asupra mediului, acest amplasament reprezintă o soluție optimă pentru amplasarea obiectivului, atât pentru peisajul și populația din zona analizată, cât și din punct de vedere economic. Amplasamentul obiectivului de investiții s-a făcut în urma unei explorări morfologice a zonei, tinând cont de evoluția în timp a albiei minore a râului Someș. Proiectarea lucrărilor de investiţii s-a făcut în aşa fel încât suprafaţa afectată de activitatea obiectivului să fie cât mai restrânsă, activitatea să aibă un impact cât mai redus asupra mediului şi lucrările de ecologizare să asigure refacerea mediului. Realizarea obiectivului de investiţii nu va influenţa negativ schema cadru de amenajare a bazinului hidrografic. În zonă nu sunt prevăzute a se executa lucrări hidrotehnice sau hidroedilitare în faza actuală.

1. **Încadrarea în BAT, BREF, după caz:** - nu este cazul.
2. **Respectarea cerințelor comunitare transpuse în legislația națională:**

* Proiectul a fost încadrat în prevederile HG nr. 445*/*2009 Anexa 2 la pct. 2, lit. c) – extracția mineralelor prin dragare fluvială sau marină;
* Pentru proiect a fost realizată evaluarea impactului asupra mediului, conform HG nr. 445/2009 privind evaluarea impactului anumitor proiecte publice și private asupra mediului, cu completările și modificările ulterioare care transpune prevederile Directivei Consiliului 85/337/CEE din 27 iunie 1985 privind evaluarea efectelor anumitor proiecte publice și private asupra mediului, modificată și completată prin Directiva Consiliului 97/11/CE din 3 martie 1997 și Directiva 2003/35/CE a Parlamentului European și a Consiliului din 26 mai 2003 de instituire a participării publicului la elaborarea anumitor planuri și programe privind mediul și de modificare a directivelor Consiliului 85/337/CEE și 96/61/CE, în ceea ce privește participarea publicului și accesul la justiție.

- Pentru proiect s-a realizat evaluarea adecvată deoarece proiectul intră sub incidența art. 28 din OUG nr. 57/2007 privind regimul ariilor naturale protejate, conservarea habitatelor naturale, a florei și faunei salbatice, cu modificările și completările ulterioare, care transpune Directiva 79/409/CEE a Consiliului din 2 aprilie 1979 privind conservarea păsărilor sălbatice, cu modificările și completările ulterioare și a Directivei 92/43/CEE a Consiliului din 21 mai 1992 privind conservarea habitatelor naturale și a speciilor de floră și faună sălbatică, cu modificările și completările ulterioare; proiectul fiind amplasat în *Aria Specială de Protecție Avifaunistică –* Cursul Mijlociu al Someşului ROSPA0114.

- Procedura de evaluare a impactului asupra mediului și a evaluării adecvate s-a derulat cu respectarea prevederilor următoarelor acte normative:

- HG nr. 445/2009 privind evaluarea impactului anumitor proiecte publice și private asupra mediului, cu modificările și completările ulterioare;

- Ordinul MMP/MADR/MAI/MDRT nr. 135/84/76/1284 din 2010 privind aprobarea Metodologiei de aplicare a evaluarii impactului asupra mediului pentru proiecte publice și private;

- Ordinul MAPM nr. 863/2002 privind aprobarea ghidurilor metodologice aplicabile etapelor procedurii-cadru de evaluare a impactului asupra mediului;

- Ordin nr. 19/2010 pentru aprobarea ghidului metodologic privind evaluarea adecvată a efectelor potențiale ale planurilor sau proiectelor asupra ariilor natuale protejate de interes comunitar;

- O.U.G. nr. 57/2007, cu modificările şi completările ulterioare, privind regimul ariilor naturale protejate, conservarea habitatelor naturale, a florei și faunei sălbatice.

- Proiectul asigură respectarea cerințelor comunitare transpuse în legislația natională prin:

* OUG nr. 195/2005 privind protecția mediului, aprobată cu modificări și completări de Legea nr. 265/2006, cu completările și modificările ulterioare;
* Legea minelor nr. 85 din 18 martie 2003;
* Ordinul nr. 187/2002 pentru aprobarea Criteriilor privind conţinutul documentaţiilor pentru metodele de exploatare cadru în mine şi cariere/balastiere;
* Ordinul nr. 202/2.288/2.348 prin care se aprobă Instrucțiunile tehnice privind aplicarea și urmărirea măsurilor stabilite în planul de refacere a mediului, în planul de gestionare al deșeurilor extractive și în proiectul tehnic de refacere a mediului, precum și modul de operare cu garanția financiară pentru refacerea mediului afectat de activitățile miniere;
* Legea apelor nr. 107/1996, cu completările și modificările ulterioare;
* Legea nr. 104/2011 privind calitatea aerului înconjurător;
* Legea nr. 211/2011 republicată privind regimul deșeurilor;
* HG nr. 856/2002 privind evidenta gestiunii deșeurilor și pentru aprobarea listei cuprinzând deseurile, inclusiv deșeurile periculoase, cu modificările ulterioare;
* HG nr. 1061/2008 privind transportul deșeurilor periculoase și nepericuloase pe teritoriul României;
* OUG nr. 68/2007 privind răspunderea de mediu cu referire la prevenirea și repararea prejudiciului asupra mediului, aprobata prin Legea nr. 19/2008, cu modificările și completările ulterioare.
* Pe parcursul derulării procedurii de evaluare a impactului asupra mediului autorităţile care au participat la şedinţele colectivului de analiză tehnică nu au exprimat puncte de vedere cu privire la informaţiile prezentate de titularul proiectului, în etapele procedurii, de asemenea la dezbaterea publică care a avut loc în data de 26.07.2016 la sediul Primăriei Comunei Băbeni, nu s-a prezentat public interesat de proiect şi nici nu au fost depuse pe perioada derulării etapelor procedurale comentarii/opinii/observaţii cu privire la realizarea investiţiei care să conducă la respingerea solicitării acordului de mediu.

1. **Modul cum răspunde/respectă obiectivele de protecția mediului din zonă pe aer, apă, sol etc.:**

* Rezultatele obţinute din raportul privind impactul asupra mediului au pus în evidenţă că activitatea care se va desfăşura în cadrul obiectivului va afecta mediul în limite admisibile, impactul produs este redus, local şi reversibil la încetarea activităţii;
* Concluzia raportului privind impactul asupra mediului cât şi cea a studiului de evaluare adecvată este că impactul prognozat al lucrărilor va rămâne în limitele suportabilităţii şi adaptabilităţii speciilor, relizarea proiectului nu va periclita, nu va distruge şi nu va elimina integral nicio specie identificată în zonă şi nu va modifica cadrul natural definitiv în aşa fel încât să elimine posibilitatea de revenire a speciilor afectate, în zonă.

1. **Compatibilitatea cu obiectivele de protecție a sitului Natura 2000, după caz:**

* Conform studiului de evaluare adecvată, proiectul poate avea o influenţă directă asupra ariei naturale protejate de interes comunitar prin emisii în aer, vibraţii, zgomot, fragmentarea şi/sau distrugerea habitatelor, atât în faza de execuţie a lucrărilor cât şi în perioada de exploatare, însă această influenţă este temporară şi reversibilă odată cu realizarea Proiectului Tehnic şi a Planului de refacere a mediului.

1. **Luarea în considerare a impactului direct, indirect și cumulat cu al celorlalte activități existente în zonă etc:**
2. În zona amplasamentului studiat nu există proiecte similare, ca atare nu se pune problema existenței unei interacțiuni ce ține de reacțiile dintre efectele unui proiect față de celălalt.

# **III. Măsuri pentru prevenirea, reducerea și, unde este posibil, compensarea efectelor negative semnificative asupra mediuluI:**

* Respectarea tuturor lucrărilor prevăzute în Raportul privind impactul asupra mediului, Studiul de evaluare adecvată şi a actelor/avizelor din documentaţia care a stat la baza emiterii prezentului acord.
* În timpul lucrărilor de construcţie, se vor respecta măsurile de protecţie a factorilor de mediu prevăzute în raportul privind impactul asupra mediului.

1. **măsuri în timpul realizării proiectului pe factori de mediu și efectul implemenentării acestora:**

* **pentru factorul de mediu apă:**
* necesarul de apă potabilă pentru personal va fi asigurat de la fântânile localnicilor din zonă şi adusă în recipiente de plastic;
* alimentarea cu apă în scop tehnologic pentru spălarea agregatelor minerale se va realiza din râul Someș prin intermediul unei electropompe cu Q = 60 mc/h, care va avea sorbul imersat la cca. 0,60 m în apropiere de malul stâng al răului, conductă de transport cu L= 97 m, conductă de refulare, L = 35 m. Qzi max = 856,8 mc;
* apele uzate tehnologice de la spălare sunt dirijate printr-o conductă cu L = 35 m într-un decantor bicompartimentat cu Vtotal = 12000 mc; apele epurate mecanic vor fi evacuate printr-o conductă cu L = 37 m în râul Someș.
* este interzisă descărcarea și spălarea utilajelor sau a autovehiculelor pe suprafeţe neamenajate, direct pe sol, repararea utilajelor, efectuarea schimburilor de ulei, stocarea motorinei sau a uleiurilor pe amplasament.
* **pentru factorul de mediu aer:**
* utilajele şi mijloacele de transport folosite în timpul lucrărilor, vor respecta prevederile legale, privind stabilirea procedurilor de aprobare de tip a motoarelor cu ardere internă destinate maşinilor mobile nerutiere şi stabilirea măsurilor de limitare a emisiilor de gaze şi particule poluante provenite de la acestea, în scopul protecţiei atmosferei;
* pentru limitarea la maxim a poluării atmosferei în zona adiacentă perimetrului de exploatare, datorată funcţionării motoarelor cu ardere internă, se vor folosi utilaje şi autovehicule cu grad redus de emisii de gaze de ardere şi se vor verifica periodic din punct de vedere tehnic.
* **pentru factorul de mediu sol, subsol:**
* deşeurile menajere se vor colecta separat şi se vor elimina la un depozit autorizat de deşeuri menajere;
* lucrările se vor efectua strict în perimetrul propus şi avizat, fiind interzisă afectarea altor suprafeţe.
* **pentru factorul de mediu biodiversitate:**
* având în vedere faptul că, proiectul de află în *Aria Specială de Protecţie Avifaunistică – Cursul Mijlociu al Someşului ROSPA0114*, se va acorda o importanţă deosebită acestui aspect şi se vor lua toate măsurile necesare de protecţie în vederea protejării speciilor existente în sit;
* respectarea graficului de lucrări în sensul limitării traseelor şi programului de lucru pentru a limita impactul asupra florei şi faunei specifice amplasamentului;
* se vor delimita zonele de lucru pentru prevenirea/minimizarea distrugerii florei pe terenurile învecinate amplasamentului;
* interzicerea desecărilor, a defrişărilor, incendierilor şi a construirii de noi drumuri;
* diminuarea lucrărilor în perioada mai-iunie, perioadă specifică sezonului de cuibărit, clocit şi creştere a puilor, respectiv naştere şi creştere a puilor pentru mamifere;
* interzicerea recoltării speciilor floristice şi faunistice, inclusiv degradarea, colectarea ouălor sau cuiburilor de păsări;
* interzicerea braconajului, a vânătorii şi a capcanelor;
* evitarea poluării ecosistemului cu deşeuri petroliere şi menajere precum şi cu alte produse chimice;
* monitorizarea zonei astfel încât să se asigure regenerarea şi dezvoltarea pe cale naturală a habitatului.
* **pentru factorul de mediu peisaj:**
* nu se vor utiliza alte căi de transport decât traseul aprobat;
* după terminarea lucrărilor se impun măsuri de reamenajare a zonei conform Planului și Proiectului tehnic de refacere a mediului în concordanță cu valoarea garanției financiare pentru refacerea mediului.
* **pentru mediul social şi economic:**
* în ceea ce priveşte zona amplasamentului studiat, aceasta este situat în extravilanul com. Băbeni, la o distanţă de peste 900 m depărtare de cea mai apropiată locuință;
* în vecinătatea amplasamentului nu există obiective de patrimoniu cultural, arheologic sau monumente istorice.
* **pentru zgomot/vibraţii:**
* se vor respecta prevederile STAS 10009/1988 privind nivelul de zgomot la limita zonei funcţionale;
* desfăşurarea traficului greu şi circulaţia unor utilaje necesare exploatării zăcământului de balast din perimetrul Someș Arcada, va trebui să se realizeze pe baza unui program care să ţină seama de perioadele cele mai adecvate în vederea înregistrării unui impact cât mai redus, datorat zgomotului şi vibraţiilor produse de mijloacele de transport și de lucru care se utilizează în amplasament.
* **gestiunea deşeurilor:**
* instituirea sistemului de gestionare a deşeurilor prin asigurarea spaţiilor şi recipienţilor/containerelor pentru colectarea selectivă a deşeurilor rezultate din activitatea de organizare de şantier, după caz şi din lucrările de exploatare, în vederea respectării prevederilor Legii privind regimul deşeurilor nr. 211/2011 republicată, care transpune Directiva cadru privind deşeurile 2008/98/CE.
* **gestiunea substanţelor şi preparatelor periculoase:**
* se vor respecta prevederile Legii nr. 360/2002 privind regimul substanţelor şi preparatelor chimice periculoase, cu modificările ulterioare.

1. **măsuri în timpul exploatării și efectul implemenentării acestora:**

* **pentru factorul de mediu apă:**
* utilajele de exploatare vor fi întreţinute periodic în ateliere specializate şi vor fi alimentate cu carburanţi în afara ariei naturale protejate; transvazarea combustibilului din recipienți etanși în rezervoarele utilajelor se va face prin intermediul unei pompe de absorție cu acționare manuală, prin asigurarea retenţiei secundare (tăvi metalice); astfel va fi exclusă infiltrarea acestor poluanţi în apă. Alimentarea mijloacelor de transport se va face în staţiile Peco; schimburile de uleiuri se vor face numai la ateliere specializate;
* vehicularea utilajelor se va realiza numai pe drumurile de acces amenajate şi întreţinute corespunzător;
* se interzice categoric spălarea utilajelor în albie şi deversarea în apă a lubrifianţilor uzaţi şi a deşeurilor de orice fel;
* se va respecta metoda de exploatare stabilită şi limitele perimetrului avizat;
* este interzisă exploatarea sub formă de gropi sau intrânduri transversale;
* este interzisă exploatarea sub nivelul talvegului sau in zona de protecţie a malurilor;
* se interzice amenajarea de depozite de balast în albia minoră a râului Someş sau în zona de protecţie a malurilor;
* exploatarea corespunzătoare a instalațiilor de preepurare a apelor tehnologice rezultate de la spălarea agregatelor minerale.
* **pentru factorul de mediu aer:**
* efectuarea de revizii tehnice periodice, în ateliere specializate, a utilajelor folosite;
* utilajele ce transportă agregate minerale din carieră vor circula cu viteză redusă pentru a evita poluarea cu pulberi în suspensie;
* stropirea căii de acces la perimetrul de exploatare, cu ajutorul unei autocisterne în perioadele secetoase ale anului;
* utilajele se vor verifica zilnic de către deservent şi se vor întreţine în stare corespunzătoare de funcţionare;
* în cazul unei defecţiuni majore intervenite la un utilaj, acesta va fi transportat pentru reparaţie la o unitate specializată;
* conform raportului privind impactul asupra mediului, funcţionarea obiectivului cu respectarea măsurilor de protecţie a mediului propuse, va afecta factorul de mediu aer în limitele admise.
* **pentru factorul de mediu sol, subsol:**
* transportul substanţelor periculoase utilizate la diferite operaţii, la punctele de lucru, se va efectua numai cu mijloace de transport autorizate şi agreate pentru transport substanţe periculoase conform cerinţelor HG nr. 1175/2007 pentru aprobarea Normelor de efectuare a activităţii de transport rutier de mărfuri periculoase în România. Mijloacele de transport trebuie să deţină licenţă de transport mărfuri şi certificat ADR, iar operatorii trebuie să fie autorizaţi din punct de vedere al protecţiei mediului pentru desfăşurarea acestui tip de activitate în conformitate cu prevederile Ord. nr. 1798/2007, cu modificările ulterioare;
* colectarea, gestionarea şi depozitarea corespunzătoare a deşeurilor rezultate din activitate;
* nu se depozitează carburanţi pe amplasament şi nu se vor realiza depozite de nisip şi pietriş pe malul râului;
* schimburile de uleiuri şi acumulatori, precum şi reparaţiile la utilaje se vor realiza în ateliere specializate;
* titularul acordului este răspunzător de toate daunele produse mediului înconjurător şi este obligat să aplice atât măsurile de protejare a acestuia, cât şi finanţarea şi execuţia operativă a lucrărilor de reconstrucţie ecologică a perimetrelor afectate conform Legii minelor nr. 85/2003 cu modificările ulterioare;
* constituirea şi menţinerea pe toată durata de exploatare a garanţiei financiare pentru refacerea mediului cf. Ord. comun nr. 202/2.288/2.348 prin care se aprobă Instrucțiunile tehnice privind aplicarea și urmărirea măsurilor stabilite în planul de refacere a mediului, în planul de gestionare al deșeurilor extractive și în proiectul tehnic de refacere a mediului, precum și modul de operare cu garanția financiară pentru refacerea mediului afectat de activitățile miniere;
* respectarea tehnologiei de exploatare avizate de ANRM, prevăzută de Ord. nr. 187/2002;
* nu se vor depăşi limitele perimetrului de exploatare;
* circulaţia utilajelor de extracție și transport se va realiza numai pe drumurile tehnologice de acces stabilite, amenajate şi întreţinute corespunzător;
* alimentarea utilajelor cu combustibil se va face numai în locuri special amenajate, în afara ariei naturale protejate, prin asigurarea retenţiei secundare tăvi de retenţie şi materiale absorbante; operatorii vor fi persoane instruite şi conştiente de importanţa operaţiilor;
* conform raportului privind impactul asupra mediului, factorii de mediu sol, subsol, vor fi afectaţi de activitatea desfăşurată în limite admisibile.Lucrările de exploatare a nisipului și pietrișului nu vor afecta solul și subsolul deoarece se vor desfășura în albia minoră a răului Someș, vizând numai acumulările aluvionare existente în limitele perimetrului de exploatare, iar prin lucrările de reconstrucție ecologică după dezafectarea stației de sortare terenul se va aduce la starea inițială respectiv teren agricol.
* **pentru factorul de mediu biodiversitate:**
* lucrările se vor efectua strict în perimetrele propuse şi avizate, fiind interzisă afectarea altor suprafeţe;
* evitarea distrugerii malurilor şi a zonelor ripariene cu formaţiuni forestiere ripariene de tip forestier cu sălcii, arin şi plop;
* în cazul găsirii întâmplătoare a unui cuib, desfăşurarea activităţii va asigura respectarea prevederilor OUG nr. 57/2007 cu modificările şi completările ulterioare privind regimul ariilor naturale protejate, conservarea habitatelor naturale, a florei şi faunei sălbaticea, se vor anunţa toţi angajaţii, iar administratorul firmei va dispune măsuri de protejare a locului cu caracter de obligativitate şi va controla cu cea mai mare responsabilitate respectarea lor.
* **pentru factorul de mediu peisaj:**
* cf. raportului privind impactul asupra mediului, impactul pe care îl va avea activitatea de extracţie asupra peisajului se va ameliora după încheierea lucrărilor de reconstrucţie ecologică astfel încât impactul să fie nesemnificativ.
* **pentru mediul social şi economic:**
* aşezările umane din zonă nu vor fi afectate pe parcursul executării lucrărilor de exploatare a balastrului, cele mai apropiate gospodării ale populaţiei se află la peste 900 m.
* **pentru zgomot/vibraţii:**
* se va asigura încadrarea în prevederile STAS 10009/1988, privind nivelul de zgomot la limita zonei funcţionale şi la cel mai apropiat receptor protejat; nivelul de zgomot admis la limita de incintă este 65 dB (A); nivelul de zgomot la cel mai apropiat receptor protejat necesar a fi respectat este 45 dB(A) pentru zone rezidenţiale, de recreere sau alte zone protejate.
* **gestiunea deşeurilor:**
* se va asigura monitorizarea tuturor tipurilor de deşeuri produse pe amplasament, cf. HGR nr. 856/2002, cu modificările şi completările ulterioare;
* se va asigura respectarea prevederilor HGR nr. 235/2007 privind gestionarea uleiurilor uzate, a HGR nr. 1132/2008 privind regimul bateriilor şi acumulatorilor cu conţinut de substanţe periculoase şi a HGR nr. 170/2004 privind gestionarea anvelopelor uzate;
* măsurile propuse vor asigura respectarea prevederilor Legii privind regimul deşeurilor nr. 211/2011 republicată;
* deşeurile menajere se vor colecta în recipient de metal/plastic şi se vor depozita la un depozit autorizat, pe baza unui contract încheiat cu o firmă autorizată.
* **gestiunea substanţelor şi preparatelor periculoase:**
* cf. raportului privind impactul asupra mediului, motorina necesară funcţionării utilajelor de extracţie va fi asigurată, prin transport în recipienţi etanşi; în acest fel tranzvazarea motorinei din butoaie în rezervoarele utilajelor se va face prin intermediul unei pompe manuale prin asigurarea retenţiei secundare (tăvi metalice, materiale absorbante pentru intervenţie în cazul unor pierderi accidentale de produse petroliere la manipulare);
* schimbul de ulei se realizează la ateliere autorizate, fără stocarea uleiurilor uzate pe amplasament; se va asigura respectarea prevederilor HGR nr. 235/2007 privind gestionarea uleiurilor uzate;
* nu se fac depozitări de motorină, uleiuri minerale, uleiuri uzate;
* alimentarea utilajelor de extracție se va realiza în afara ariei naturale protejate;
* măsurile propuse vor asigura încadrarea în prevederile Legii nr. 360/2003 privind regimul substanţelor şi preparatelor chimice periculoase, cu modificările şi completările ulterioare.

1. **măsuri pentru închidere/demolare/dezafectare și reabilitarea terenului în vederea utilizării ulterioare, precum și efectul implementării acestora:**

* cf. raportului privind impactul asupra mediului şi cf. planului şi proiectului tehnic de refacere a mediului, se vor executa lucrări de refacere a mediului a căror scop final va fi aducerea terenului aferent stației de sortare la starea inițială, respectiv teren arabil; retragerea utilajelor de pe amplasament.

1. **măsuri de reducere sau eliminare a impactului asupra ariei naturale protejate de interes comunitar, condițiile și modul/calendarul de implementare a acestora:**

Respectarea punctului de vedere emis de Serviciul Calitatea Factorilor de Mediu, respectiv:

* legislația în vigoare privind protecția mediului cu precădere a prevederilor OUG nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice;
* pe parcursul derulării lucrărilor se vor lua toate măsurile necesare pentru evitarea poluării factorilor de mediu și protejarea speciilor de păsări și pești pentru care a fost declarată aria naturală protejată;
* respectarea măsurilor minime de conservare întocmite pentru ROSPA0114 Cursul Mijlociu al Someşului:

##### Măsuri necesare menţinerii stării de conservare favorabilă pentru populaţiile speciilor de păsări pentru care a fost desemnat situl:

* Menţinerea metodelor tradiţionale de cultivare a terenurilor şi evitarea monoculturilor mari.
* Limitarea şi pe cât posibil renunţarea la folosirea chimicalelor în agricultură.
* Păstrarea habitatului seminatural existent şi limitarea schimbării regimului de folosinţă al terenurilor agricole ( în general fâneţe ).
* Se va evita transformarea pajiştilor naturale în culturi agricole.
* Limitarea păşunatului excesiv/intensiv.
* Păstrarea tufărişurilor şi arborilor solitari dintre parcelele agricole sau de pe liziere.
* Păstrarea arborilor bătrâni şi scorburoşi pe malurile cursurilor de apă, în păduri şi la liziera acestora.
* Cositul se va realiza după perioadele de eclozare ale speciilor de păsări pentru care a fost desemnat situl.
* Interzicerea distrugerii/degradării cuiburilor de păsări în orice perioadă a anului.
* Interzicerea industrilaizării şi a creşterii zonelor urbane în sit.
* În perioada aprilie-iulie nu se va intra în zonele unde cuibăresc păsările.
* Nu se permite pescuitul sportiv în apropierea locurilor de cuibărit ale păsărilor oaspeţi de vară sau alocurilor de concentrare a păsărilor de pasaj.
* Este interzisă vânătoarea păsărilor acvatice pe teritoriul ariei protejate şi la mai puţin de 100 m de limiteleei.
* Interzicerea arderii/incendierii miriştilor şi a pârloagelor.
* Limitarea şi în unele cazuri interzicerea folosirii pesticidelor în sit.
* Interzicerea practicării sporturilor extreme cu autovehicule cu motor ( enduro, motocross ).
* Limitarea răspândirii speciilor inavzive.
* Interzicerea deversării/scurgerii de substanţe periculoase care ar putea afecta negativ integritatea ecosistemelor acvatice.
* La periferia ariei protejate, în punctele de acces, se vor instala panouri indicatoare care să cuprindă dateasupra rezervaţiei şi măsurile care trebuie respectate.

Respectarea condițiilor impuse prin studiul de evaluare adecvată, astfel:

* desfăşurarea traficului greu şi circulaţia unor utilaje necesare exploatării zăcământului de balast din perimetrul Băbeni – Vest, va trebui să se desfăşoare pe baza unui program care să ţină seama de perioadele cele mai adecvate în vederea înregistrării unui impact cât mai redus, datorat zgomotului şi vibraţiilor produse de mijloacele de transport şi de lucru care se utilizează în amplasament. Exploatarea agregatelor minerale se va efectua exclusiv din perimetrul delimitat și aprobat ANRM.
* alegerea cu grijă a locurilor special amenajate pentru depozitarea selectivă a deşeurilor de tip menajer, astfel încât acestea să nu constituie o sursă de poluare a zonei. Se va asigura transportul acestor deşeuri la cele mai apropiate rampe de gunoi menajer amenajate şi autorizate conform legislaţiei în vigoare.
* interzicerea desecărilor, a defrişărilor, incendierilor şi a construirii de noi drumuri.
* diminuarea lucrărilor în perioada mai-iunie, perioadă specifică sezonului de cuibărit, clocit şi creştere a puilor, respectiv naştere şi creştere a puilor pentru mamifere.
* interzicerea recoltării speciilor floristice şi faunistice, inclusiv degradarea, colectarea ouălor sau cuiburilor de păsări.
* interzicerea braconajului, a vânătorii şi a capcanelor.
* evitarea poluării ecosistemului cu deşeuri petroliere şi menajere precum şi cu alte produse chimice.
* monitorizarea zonei astfel încât să se asigure regenerarea şi dezvoltarea pe cale naturală a habitatului.
* după terminarea lucrărilor se impun măsuri de reamenajare a zonei conform Planului de refacere a mediului şi a Proiectului Tehnic de Refacere a mediului în concordanţă cu valoarea garanţiei financiare pentru refacerea mediului.

1. **măsuri compensatorii aprobate/acceptate de autoritatea competentă pentru protecția mediului, condițiile și modul/calendarul de implementare a acestora:** - nu este cazul.

# **IV. Condiții care trebuie respectate:**

**1. În timpul realizării proiectului:**

* bornarea şi inscripţionarea perimetrului de exploatare;
* proiectul se va realiza numai în perimetrul de 15 000 mp;
* deşeurile rezultate, indiferent de natura lor se vor gestiona în conformitate cu prevederile Legii nr. 211/2011 republicată, privind regimul deşeurilor;
* realizarea lucrărilor astfel încât să se asigure un înalt grad de protecţie a mediului ca întreg, atât pe durata realizării proiectului, pe durata funcţionării cât și după terminarea lucrărilor;
* pe durata realizării lucrărilor şi la punerea în funcţiune se vor respecta întocmai toate prevederile legislaţiei de mediu în vigoare;
* obţinerea şi respectarea prevederilor actelor de reglementare, avizelor de principiu emise de alte autorităţi, solicitate prin certificatul de urbanism şi decizia CAT;
* **în conformitate cu art. 15, alin (2), lit. a din Ordonanţa de Urgenţă a Guvernului nr. 195/2005 privind protecţia mediului, aprobată prin Legea nr. 265/2006, cu modificările ulterioare: Titularul proiectului are obligaţia de a notifica APM Sălaj dacă intervin elemente noi, necunoscute la data emiterii acordului de mediu, precum şi asupra oricăror modificări ale condiţiilor care au stat la baza emiterii acordului de mediu, înainte de realizarea modificării;**
* **acordul de mediu se revizuieşte dacă apar elemente noi, necunoscute la data emiterii;**
* **nerespectarea prevederilor acordului atrage după sine suspendarea sau anularea acestuia, după caz;**
* **exploatarea nisipurilor şi pietrişurilor din perimetrul avizat precum și la punerea în funcțiune a stației de prelucrare agregate minerale va începe numai după obţinerea autorizaţiei de mediu;**
* datorită condiţiilor de amplasament, este necesară amenajarea unei organizări de şantier pentru stația de sortare prin amenajarea corespunzătoare a rampelor tehnologice și a platformei necesare pentru amplasarea utilajelor din fluxul tehnologic al stației de sortare și pozarea pe poziție a acestora.
* controlul emisiilor de poluanți în mediu și respectarea limitelor emisiilor de poluanți stabilite de normativele în vigoare;
* se va urmări constant funcționarea și starea utilajelor folosite la realizarea proiectului.

**2. În timpul exploatării:**

* gestiunea substanţelor periculoase, inclusiv a deşeurilor periculoase şi a ambalajelor, după caz;
* lucrările de exploatare se vor desfăşura strict în limitele perimetrului avizat; se va respecta metoda de exploatare prezentată şi nu se va excava sub nivelul talvegului;
* se va asigura sistemul de monitorizare a gestiunii deşeurilor cf. HGR nr. 856/2002, cu modificările şi completările ulterioare, privind evidenţa gestiunii deşeurilor și pentru aprobarea listei cuprinzând deşeurile, inclusiv deşeurile periculoase;
* nivelul emisiilor de pulberi sedimentabile cf. Legii nr. 104/2011, la limita zonei funcţionale;
* se va monitoriza anual tehnologia de exploatare, cantitatea de agregate minerale exploatată şi valorificată;
* monitorizarea lucrărilor de refacere a mediului şi avizarea anuală a garanţiei financiare de refacere a mediului cf. Ord. comun nr. 202/2.288/2.348 prin care se aprobă Instrucțiunile tehnice privind aplicarea și urmărirea măsurilor stabilite în planul de refacere a mediului, în planul de gestionare al deșeurilor extractive și în proiectul tehnic de refacere a mediului, precum și modul de operare cu garanția financiară pentru refacerea mediului afectat de activitățile miniere.

**3. În timpul închiderii, dezafectării, refacerii mediului și postînchidere**

* titularul are obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum şi asupra oricăror modificări ale condiţiilor care au stat la baza emiterii actelor de reglementare, înainte de realizarea modificării (inclusiv în cazul în care urmează să deruleze sau să fie supuşi unei proceduri de vânzare a pachetului majoritar de acţiuni, vânzare de active, fuziune, divizare, concesionare ori în alte situaţii care implică schimbarea titularului activităţii, precum şi în caz de dizolvare urmată de lichidare, lichidare, faliment, încetarea activităţii) cf. OUG nr. 195/2005, aprobată cu modificări şi completări prin Legea nr. 265/2006 cu modificări şi completări ulterioare, privind protecţia mediului; îndeplinirea obligaţiilor de mediu este obligatorie;
* să respecte prevederile aplicabile din OUG nr. 68/2007 privind răspunderea de mediu cu referire la prevenirea şi repararea prejudiciului asupra mediului, aprobată prin Legea nr. 19/2008, şi modificată prin OUG nr. 15/2009;
* la finalizarea activității de exploatare se vor lua toate măsurile necesare pentru închiderea balastierei și a stației de prelucrare agregate minerale, conform legislației și normativelor aflate în vigoare;
* refacerea mediului în conformitate cu Planul de refacere a mediului şi Proiectul tehnic de refacere a mediului;
* titularul va solicita la autoritatea competentă pentru protecţia mediului (A.P.M. Sălaj) obligaţiile de mediu la încetarea activităţii, conform OUG. nr. 195/2005 cu modificările şi completările ulterioare.

# **V. Informații cu privire la procesul de participare a publicului în procedura derulată:**

**● când și cum a fost informat publicul, pe etape ale procedurii derulate:**

Pe parcursul derulării procedurii de evaluare a impactul asupra mediului în vederea emiterii acordului de mediu, publicul a fost informat astfel:

**a) depunerea solicitării**:

* anunţ public privind depunerea solicitării de emitere a acordului de mediu, postat de către APM Sălaj pe site-ul propriu în data de 19.01.2016, iar de către titular prin publicare în ziarul Graiul Sălajului în data de 21.01.2016, afişare/înregistrare la sediul Primăriei Comunei Băbeni cu nr. 106/21.01.2016;

**b)** **etapa de încadrare**:

proiectul deciziei etapei de încadrare, afişat pe pagina de internet de către APM Sălaj în data de 25.01.2016, prin care este anunţat publicul că proiectul se supune evaluării impactului asupra mediului și se supune evaluării adecvate;

anunţ public privind decizia etapei de încadrare, postat de către APM Sălaj pe site-ul propriu în data de 25.01.2016, iar de către titular prin publicare în ziarul Graiul Sălajului în data de 28.01.2016, afişare/înregistrare la sediul Primăriei Comunei Băbeni cu nr. 161/28.01.2016 şi afişare/înregistrare la sediul titularului cu nr. 8/28.01.2016;

**c)** **dezbaterea publică:**

* anunţ public privind dezbaterea publică, postat de către APM Sălaj pe site-ul propriu în data de 30.06.2016, iar de către titular prin publicare în ziarul Graiul Sălajului în data de 30.06.2016 şi afişare/înregistrare la sediul Primăriei Comunei Băbeni cu nr. 2006/30.06.2016;

**d) decizia de emitere a acordului:**

* anunţ public privind emiterea acordului de mediu, postat de către APM Sălaj pe site-ul propriu în data de 05.08.2016; titular prin publicare în ziarul Graiul Sălajului în data de 08.08.2016 şi afişare/înregistrare cu nr. /08.08.2016 la sediul Primăriei Comunei Băbeni şi la sediul titularului cu nr. /08.08.2016;

Nu s-au înregistrat contestaţii din partea publicului şi nu s-au înregistrat solicitări pentru consultarea documentaţiei.

**● când și cum a participat publicul interesat la procesul decizional privind proiectul:**

* Pe parcursul derulării procedurii nu au fost comentarii/opinii/observații din partea publicului interesat.

**● cum au fost luate în considerare propunerile/observațiile justificate ale publicului interesat:**

* Pe parcursul derulării procedurii nu au fost comentarii/opinii/observații din partea publicului interesat.

**● dacă s-au solicitat completări/revizuiri ale raportului privind impactul asupra mediului și dacă acestea au fost puse la dispoziția publicului interesat:**

* Nu s-au solicitat completări la raportul privind impactul asupra mediului.

**Avize prealabile emise de alte autorităţi**:

* Certificat de urbanism nr. 84 din 08.07.2015 emis de Consiliul Judeţean Sălaj;
* Extrase de carte funciară nr. 50497, 50498, 50503, 50509, 50510, 50511;
* Avize de gospodărire a apelor, nr. 68 din 17.03.2016 pentru balastiera Băbeni – Vest și nr. 185 din 28.06.2016 pentru stația de sortare, spălare, concasare agregate minerale, eliberate de Administraţia Naţională “Apele Române”, Administraţia Bazinală de Apă ”Someş – Tisa” Cluj – Napoca;
* Acord de reabilitare emis de Comuna Băbeni, nr. 1979/27.06.2016, privind acceptul utilizării drumului de acces la perimetrul de exploatare;

**Alte acte/documente care au stat la baza emiterii acordului de mediu:**

* cerere de solicitare a acordului de mediu, înregistrată la A.P.M. Sălaj cu nr. 6960/04.12.2015;
* notificare şi memoriu de prezentare întocmite de ing. Ortelecan Ioan;
* plan de situaţie, plan de încadrare în zonă, fişa perimetrului;
* planul şi proiectul tehnic de refacere a mediului întocmite de ing. Ortelecan Ioan;
* proces verbal de verificare a amplasamentului, înregistrat la A.P.M. Sălaj cu nr. 7077 din 10.12.2015;
* decizia etapei de evaluare iniţială nr. 170/10.12.2015;
* punct de vedere emis de Serviciul Calitatea Factorilor de Mediu, având în vedere încadrarea perimetrului de exploatare în *Aria Specială de Protecție Avifaunistică – Cursul Mijlociu al Someşului ROSPA0114*;
* decizia etapei de încadrare nr. 1 din 03.02.2016;
* îndrumar nr. 1 din 08.02.2016 în urma parcurgerii etapei de definire a domeniului evaluării şi de realizare a raportului privind impactul asupra mediului și a studiului de evaluare adecvată;
* depunere Studiu de evaluare adecvată, elaborat de ing. Ortelecan Ioan, depus şi înregistrat la APM Sălaj cu nr. 3083/25.05.2016;
* depunere Raport privind impactul asupra mediului, elaborat de către ing. Ortelecan Ioan, înregistrat la APM Sălaj cu nr. 3836/27.06.2016;
* proces verbal al dezbaterii publice din 26.07.2016, înregistrat la Comuna Băbeni cu nr. 2170/26.07.2016 şi la APM Sălaj cu nr. 4452/27.07.2016;
* dovadă achitare plată tarif și taxă pe etape procedurale: chitanţele nr. 12009/04.12.2015, 11971/18.01.20169, 12054/26.01.2016, 12820/27.06.2016, 12949/01.08.2016.

**Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."**

**Înainte de punerea în funcţiune, titularul are obligaţia solicitării şi obţinerii autorizaţiei de mediu la punerea în funcţiune a obiectivului.**

**Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului proiectului.**

**În cazul în care proiectul suferă modificări, titularul este obligat să notifice în scris autoritatea publică pentru protecția mediului emitentă asupra acestor modificări.**

**Prezentul acord de mediu este valabil pe toată perioada punerii în aplicare a proiectului.**

**Nerespectarea prevederilor prezentului acord de mediu atrage suspendarea și anularea acestuia, după caz.**

**Prezentul acord de mediu poate fi contestat în conformitate cu prevederile H.G. nr. 445/2009 și ale Legii contenciosului administrativ nr. 554/2004, cu modificările și completările ulterioare.**

**Prezentul Acord de Mediu conține 16 (șaisprezece) de pagini și a fost redactat în 3 exemplare originale.**

**Prezentul acord nu exonerează de răspundere proiectantul și constructorul in cazul producerii unor accidente în timpul execuției lucrărilor.**

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizații,

ing. Balint Gizella

Întocmit,

ing. Georgiana Jula

ing. Anca Horotan